Jan Palach
Jan Palach (Prag, 11. kolovoza 1948. – Prag, 19. siječnja 1969.) je bio češki student povijesti i političke ekonomije na Karlovom univerzitetu. Kada je u kolovozu 1968. godine Sovjetski Savez izvršio vojnu invaziju na Čehoslovačku kako bi slomio pokušaj liberalizacije koju je provodila vlada Aleksandra Dubčeka u sklopu Praškog proljeća, Palach se odlučio žrtvovati u znak protesta zbog invazije. Dana 16. siječnja 1969., Palach se zapalio na trgu Václavské náměstí, jednom od glavnih trgova u Pragu, ispred zgrade Narodnog muzeja. Palachova samoimolacija bila je šok za građane, a mladi student je ubrzo odveden u Sveučilišnu bolnicu Karlova univerziteta, gdje je dobio tretman protiv opeklina. Ipak, ozljede su bile preteške te je Palach preminuo 19. siječnja 1969. godine. 

Njegov sprovod se pretvorio u masovne demonstracije protiv sovjetske okupacije, a mjesec dana kasnije (25. veljače), na istom se mjestu zapalio još jedan student, Jan Zajíc. U travnju 1969., u Jihlavi se zapalio Evžen Plocek, također student. Dugo godina je službena Čehoslovačka šutjela o ovom događaju tako da su Palach i Zajíc komemorirani tek nakon Baršunaste revolucije i to brončanim spomenikom ispred Narodnog muzeja.

V. također
Thích Quảng Đức

Biografije, Češka
Biografije, Čehoslovačka
Samoubice
Biografije, Prag‎